
REFERAT

privind modificarea şi aprobarea Organigramei  și  Statului de Funcţii pentru
 Casa de Cultură  a Municipiului Timişoara
 În vederea perfecționării calității artistice a spectacolelor organizate și desfășurate de Casa de Cultură a municipiului Timișoara, propunem  reorganizarea activității acesteia astfel:

·  transformarea unui post vacant din cadrul Compartimentului Artistic de solist instrumentist gradul II  în maestru dans  gradul IA care ar avea în principal următoarele atribuții: conceperea spectacolelor folclorice, adaptarea sau transpunerea  dansurilor unor spectacole folclorice sau altor genuri de spectacole în colaborare cu dirijorul,  în funcție de necesităţile instituţiei, stabilirea  tematicii de lucru, îndrumarea  şi supravegherea activității corepetitorilor, soliştilor, dansatorilor în cadrul repetiţiilor programate;
· mutarea postului de referent gradul I din cadrul Compartimentului Financiar Contabilitate în cadrul Compartimentului Artistic în vederea asigurării orientării și integrării persoanelor interesate să participle la programele derulate în cadrul instituției;
· înființarea postului de impresar artistic în cadrul Compartimentului Artistic- care ar avea în principal următoarele atribuții: prospectarea pieţei artistice, elaborarea ofertelor de prestaţie artistică,  încheierea contractelor de impresariat artistic, negocierea contractelor de prestaţie artistică cu beneficiarii, monitorizarea derulării contractelor de prestaţie artistică, impresarierea producţiilor artistice şi promovarea acestora;
și aprobarea organigramei și statului de  funcţii cu aceste modificări pentru Casa de Cultură a Municipiului Timişoara,  conform anexelor nr.1,2  –părți integrante din prezentul referat.

